wickkiey/tamil-wikipedia-markdown huggingface dataset:
# விவேகம் (திரைப்படம்)


**விவேகம்** (*Vivegam*) என்பது அஜித் குமார் நடிப்பில் 2017 ஆம் ஆண்டில் வெளியாகிய ஒரு இந்தியத் தமிழ்த் திரைப்படமாகும். சிவா இயக்கிய இத்திரைப்படத்தில் காஜல் அகர்வால்,விவேக் ஒபரோய்<nowiki/>ஆகியோரும் முக்கிய வேடங்களில் நடித்துள்ளனர். இத்திரைப்படத்தின் படப்பிடிப்பு 2016 ஆகத்து 2 அன்று தொடங்கியது.  

## நடிகர்கள்
- அஜித் குமார்
- காஜல் அகர்வால்
- விவேக் ஒபரோய்
- அக்சரா ஹாசன்
- கருணாகரன்
- ஆர்யா

## தயாரிப்பு
வெற்றி இத்திரைப்படத்திற்கு ஒளிப்பதிவாளராகவும், ஆண்டனி எல். ரூபன் படத்தொகுப்பாளராகவும் பணியாற்ற ஒப்பந்தம் செய்யப்பட்டுள்ளனர். அஜித் குமாருடன் *பில்லா, ஆரம்பம்* திரைப்படங்களில் ஆடை வடிவமைப்பாளராக பணியாற்றிய அனு வர்த்தன் இப்படத்திற்கும் ஒப்பந்தம் செய்யப்பட்டுள்ளார். காஜல் அகர்வால் கதாநாயகியாக நடிக்கும் இத்திரைப்படத்தில், கமல்ஹாசனின் இரண்டாவது மகளான அக்சரா ஹாசனும் கதாநாயகியாக நடிக்கிறார்.  

## சோகப்பாடல்
இத்திரைப்படத்திற்கு அனிருத் ரவிச்சந்திரன் இசையமைத்துள்ளார்.  
பாடல்கள் பட்டியல்  
| சர்வைவா | அனிருத் ரவிச்சந்திரன் | சிவா, யோகி பி | யோகி பி, அனிருத் ரவிச்சந்திரன், மாளவிகா மனோஜ் |  |
| --- | --- | --- | --- | --- |
| தலை விடுதலை | அனிருத் ரவிச்சந்திரன் | சிவா | அனிருத் ரவிச்சந்திரன், ஹரீஷ் சுவாமிநாதன் |  |
| காதலாட | அனிருத் ரவிச்சந்திரன் | கபிலன் வைரமுத்து | பிரதீப் குமார், ஷாஷா திருப்பதி |  |
| ஏகே தீம் | அனிருத் ரவிச்சந்திரன் |  |  |  |
| வெறியேற | அனிருத் ரவிச்சந்திரன் | சிவா | எம்.எம்.மானசீ, பூர்வி கௌடிஷ் |  |
| காதலாட ரீப்ரைஸ் | அனிருத் ரவிச்சந்திரன் | கபிலன் வைரமுத்து | ஷாஷா திருப்பதி, நம்ரதா, பூஜா, அனிருத் ரவிச்சந்தரன் |  |
| நெவர் எவர் கிவ் அப் | அனிருத் ரவிச்சந்திரன் | ராஜ குமாரி | ராஜ குமாரி | } |

## வரவேற்பு
விவேகம் 2017 ஆகத்து 24 இல் உலகளவில் வெளியானது. கலவையான விமர்சனங்களை கொண்டு வணீக ரீதியாக ஒரு வெற்றி படமாகவே தெரிந்தது. பிரபல தமிழ் சினிமா விமர்சகர்களான Behindwoods இப்படத்திற்கு 2.25 மதிப்பெண் கொடுத்தது. யூடியூப் விமர்சனங்களில் தமிழ் டாக்கீஸ் மாறன் கொடுத்த விமர்சனம் பெரும் சர்ச்சைகளை ஏற்படுத்தியது. ஒரு விமர்சனம் என்பதை தாண்டி தனி மனித தாக்குதலாக பார்க்கப்பட்ட அந்த விமர்சனத்திற்கு பெருவாரியான அஜித் ரசிகர்களும், திரையுலக பிரபலங்களும் கண்டனத்தை தெரிவித்தனர்.
# காந்தி பிறந்த மண்


**காந்தி பிறந்த மண்** (*Gandhi Pirantha Mann*) ஆர். சுந்தர்ராஜன் இயக்கத்தில் 1995ஆம் ஆண்டு வெளிவந்த தமிழ்த் திரைப்படமாகும். விஜயகாந்த், ரேவதி, ரவளி ஆகியோர் முதன்மைக் கதாபாத்திரம் ஏற்றிருந்தனர். தமிழ் பாத்திமா தயாரிப்பில், தேவா இசையமைக்க 21 ஜூலை 1995இல் வெளியானது. இத்திரைப்படம் வசூலில் தோல்வியைச் சந்தித்தது.  

## கதை
ருக்மணி (ரவளி) பெரியவர் (ராதாரவி) மற்றும் நான்கு சித்தப்பாக்களின் செல்ல மகளாக வளர்கிறார். பாலு (விஜயகாந்த்) ஓர் உண்மையை மறைத்து ருக்மணியை மணமுடிக்கிறார். ஏன் ருக்மணியை கல்யாணம் செய்தார் என்கிற காரணத்தை பாலு விளக்குகிறார்.  
பாலு தந்தையான காந்தி (விஜயகாந்த்), தாயார் லட்சுமியும் (ரேவதி) இளகிய மனம் படைத்த ஆசிரியர்கள் கிராமத்திற்கு மாற்றலாகிவருகின்றனர். காந்தியும், லட்சுமியும் பள்ளியில் நிலவும் ஜாதி அமைப்பு முறையை ஒழிப்பதில் உறுதியாக உள்ளனர். அதனால் பெரியவர் மற்றும் அவருடைய தம்பிகளுடன் மோதல் உண்டாகிறது. கடைசியில் அப்பாவியான காந்தி கொல்லப்படுகிறார்.  

இப்பொழுது பாலு பெரியவர் கிராமத்தில் உள்ள ஜாதி அமைப்பை ஒழிப்பதில் உறுதியாக போராடுகிறார். என்ன நடக்கிறது என்பது மீதியுள்ள கதை.  

## நடிகர்கள்

- பாலு/காந்தியாக விஜயகாந்த்
- லட்சுமியாக ரேவதி
- ருக்மணியாக ரவளி
- பெரியவராக ராதாரவி
- மன்சூர் அலி கான்
- ஆர். சுந்தர்ராஜன்
- டெல்லி கணேஷ்
- தலைவாசல் விஜய்
- பொன்வண்ணன்
- விவேக்
- சூர்யகாந்த்
- சார்லி
- பீலி சிவம்
- பொன்னம்பலம்
- கசான் கான்

- பத்மாவாக பத்மப்பிரியா
- சி. ஆர். சரஸ்வதி
- கோகிலா
- இடிச்சபுளி செல்வராசு - நாராயணன்
- பசி நாராயணன்
- பாலு ஆனந்த்
- தனபால்
- பெரிய கருப்புத் தேவர்
- திருப்பூர் ராமசாமி
- நெல்லை சிவா
- கோவை செந்தில்
- ஆரோக்கியசாமியாக செல்லத்துரை
- சத்தியப்பிரியா
- கராத்தே தியாகராஜன் (சிறப்புத் தோற்றம் )

## பாடல்கள்

இத்திரைப்படத்திற்கு பின்னணி இசை மற்றும் பாடல்களுக்கு தேவா இசையமைத்திருந்தார். கங்கை அமரனும், ஆர்.சுந்தர்ராஜனும் 6 பாடல்களை எழுதி 1995ஆம் ஆண்டு பாடல்கள் வெளிவந்தது.  

| பாடல்கள் | பாடல் | பாடியவர்(கள்) | கால அளவு |  |
| --- | --- | --- | --- | --- |
| 1 | 'ஆலமரத்துல' | எஸ். பி. பாலசுப்பிரமணியம் | 5:13 |  |
| 2 | 'இந்தியன் என்று' | எஸ். பி. பாலசுப்பிரமணியம் | 4:52 |  |
| 3 | 'ஒட்டகத்திலே நீ' | மனோ, எஸ். ஜானகி | 5:10 |  |
| 4 | 'பட்டம் பட்டம்' | எஸ். பி. பாலசுப்பிரமணியம், சித்ரா | 4:45 |  |
| 5 | 'பூப்பறிக்கிற நோம்பிக்கெல்லாம்' | எஸ். பி. பாலசுப்பிரமணியம், சித்ரா | 4:34 |  |
| 6 | 'தலைவா நான்' | குழந்தை வேலு, எஸ். ஜானகி | 4:33 | } |
# உருத்திரசாகர் ஏரி


**உருடிசலா** என்றும் அறியப்படும் **உருத்திரசாகர் ஏரி**, இந்தியாவின் திரிபுரா மாநிலத்தில் உள்ள மெலாகர் என்னும் இடத்தில் அமைந்துள்ள ஒரு ஏரி. இதன் உயிரியற் பல்வகைமை, சமூக பொருளாதார முக்கியத்துவம் ஆகியவற்றின் அடிப்படையில், இந்திய அரசின் சூழலுக்கும் காடுகளுக்குமான அமைச்சு, பாதுகாப்பதற்கும், தாங்குவளர்ச்சிப் பயன்பாட்டுக்கும் உரிய தேசிய முக்கியத்துவம் கொண்ட ஈரநிலங்களில் ஒன்றாக இதை அடையாளம் கண்டுள்ளது. ஈரநிலங்கள் தொடர்பான ராம்சர் மாநாட்டின் செயலாளர் நாயகம் இதை அனைத்துலகச் சிறப்பு வாய்ந்த ஒன்றாக அறிவித்ததுடன், அனைத்துலகச் சிறப்பு வாய்ந்த ஈரநிலங்களின் பட்டியலிலும் சேர்க்கப்பட்டுள்ளது. இந்த அறிவிப்பை இந்திய அரசின் சூழலுக்கும் காடுகளுக்குமான அமைச்சு 29-02-2007 ஆம் ஆண்டு வெளியிட்டது.  

## புவியியல்
உருத்திரசாகர் ஏரி, சிப்பாகிசாலா மாவட்டத்தில், சொனமுரா துணைப் பிரிவில் உள்ள மெலாகர் பகுதியில் உள்ளது. இதன் புவியியற் பரப்பளவு 2.4 சதுர கிலோமீட்டர்கள். மாநிலத் தலைநகர் அகர்தலாவில் இருந்து 52 கி.மீ. தொலைவில் அமைந்துள்ள இந்த ஏரியின் அமைவிடம் 23°29’ வ, 90°01’ கி ஆகும்.  

உருத்திரசாகர் ஏரி, ஒரு இயற்கையான வண்டற்படிவு நீர்த்தேக்கம். இது, நோவா செர்ரா, துர்லவ்நாரய செர்ரா, கெம்தாலி செர்ரா ஆகிய மூன்று வற்றா ஓடைகளிலிருந்து நீரைப் பெறுகிறது.
# பக்தி இயக்கம்

**பக்தி இயக்கம்**, பல்லவர்களின் ஆட்சிக் காலமான கி பி 600 முதல் 900 முடிய உள்ள காலத்தில், தமிழகத்தில், தழைத்தோங்கிருந்த சமணம் மற்றும் பௌத்த சமயக் கருத்துக்களை எதிர்த்து வளர்ந்தது இந்து சமய பக்தி இயக்கம். இக்கால கட்டத்தில் நாயன்மார்கள் ஆழ்வார்கள், தேவாரம், திருவாசகம், பெரியபுராணம் மற்றும் கம்பராமாயணம், நாலாயிர திவ்வியப் பிரபந்தம் போன்ற சைவ மற்றும் வைண சமய பக்தி இலக்கிய நூல்களை இயற்றினர். பெருமளவில் சமண மற்றும் பௌத்த சமயத்திற்கு மாறியவர்கள் மீண்டும் தாய்ச் சமயமான சைவ மற்றும் வைணவ சமயத்திற்கு மாறினர். பல்லவர்கள் ஆட்சிக் காலத்தில் பக்தி இயக்கம் உச்ச கட்டத்தை நோக்கிச் சென்றது. சமண, பௌத்த தத்துவக் கருத்துக்களுக்கு எதிரான வாதப் போரில் சைவர்கள் வென்றனர். பக்தி இயக்கத்தின் விளைவாக சைவமும், வைணவமும் தழைத்ததால், தமிழ்நாட்டில் புறச்சமயங்களான பௌத்தமும், சமணமும் மறைந்தது. பக்தி இயக்கத்தால் தமிழ் பக்தி இலக்கியங்கள் மலர்ச்சியடைந்தது. மேலும் தமிழ் நாடெங்கும் சைவ, வைணவக் கோயில்கள் எழுப்பப்பட்டது.  

## இந்திய அளவில் பக்தி இயக்கம்
பக்தை மீராபாய்]]  

வட இந்தியாவில் முகலாயர் காலத்தில்தான் பக்தி இயக்கம் தோன்றியது. இருப்பினும் கி பி எட்டாம் நூற்றாண்டு முதல் ஆதிசங்கரர், இராமானுஜர், மத்வர், சைதன்யர், மீராபாய், மற்றும் நிம்பர்க்கர் போன்றவர்களின் முயற்சியால், மக்கள் பௌத்த, சமண கருத்துகளிலிருந்து விடுபட்டு, இந்து சமயத்திற்கு திரும்பினர். முகலாயர்களின் இந்து சமய எதிர்ப்புக் கொள்கையால் குரு நானக் போன்றவர்களால் சீக்கிய சமயம் உருவானது.  

### பக்தியை வளர்த்த கவிஞர்கள் எழுத்தாளர்கள் மற்றும் பாடகர்கள்

இந்திய வட்டார மொழிகளில் இசையுடன் கூடிய பக்திப் பாடல்கள் இந்து பக்தி இலக்கியங்களை வளர்த்தெடுத்தன.இவற்றுள் ஆழ்வார்கள், நாயன்மார்கள் மற்றும் ஆண்டாள், அல்லாமா பிரபு, அக்கமகாதேவி, கபீர், குரு நானக் ரவிதாசர், சங்கர்தேவ், வல்லபர், சைதன்யர் நரசிங் மேத்தா, கங்காசாதீ போன்றவர்கள் பாடிய பக்திப் பாடல்களும் அடங்கும்.  

கி பி ஏழாம் நூற்றாண்டு முதல் பத்தாம் நூற்றாண்டு முடிய பக்தி இயக்க இலக்கியத்தின் ஆணி வேராக விளங்கிய புனிதர்களான திருஞானசம்பந்தர், மாணிக்கவாசகர், அப்பர், சுந்தரர், நம்மாழ்வார், ஆதிசங்கரர், நாதமுனிகள், வித்யாரண்யர், வல்லபர், நிம்பர்க்கர் மற்றும் தியாகராஜர் போன்றோர் சிறந்த பக்திப் பாடல்களை எழுதிய எழுத்தாள கவிஞர்களும் ஆவர்.  

## தற்கால பக்தி இயக்கங்கள்
- கிருஷ்ண பக்தியை பரப்பும் நோக்கில் இந்தியாவிலும், மற்ற உலக நாடுகளிலும் கிருஷ்ண பக்தி இயக்கத்தினர் அழகான கிருஷ்ணர் கோயில்களை நிறுவியுள்ளனர்.

- சுவாமிநாராயண் இயக்கத்தினரும் இந்தியாவிலும், உலக நாடுகளிலும் சுவாமிநாராயண் கோயில்களை நிறுவி நர-நாராயணர்களின் பெருமைகளையும், மகிமைகளையும் பரப்புகின்றனர்.
# கொரட்டூர் ஏரி



**கொரட்டூர் ஏரி** (Korattur lake) என்பது தமிழ்நாட்டின், சென்னை, அம்பத்தூர் மண்டலம் கொரட்டூரில் 990 ஏக்கர் பரப்பளவில் அமைந்துள்ள ஒரு ஏரியாகும். இந்த ஏரி சென்னை-அரக்கோணம் தொடர்வண்டி பாதையின் வடக்கில் அமைந்துள்ளது. இது மேற்கு சென்னையின் மிகப்பெரிய ஏரிகளில் ஒன்றாகும்.  

கொரட்டூர் ஏரி, அம்பத்தூர் ஏரி, ரெட்டேரி ஆகியவை மூன்றும் தொடர் நீர்நிலைகளாகும். மழைக்காலத்தில் இதில் ஒவ்வொரு ஏரியாக நிறைந்து அதன் உபரி நீர் அடுத்த ஏரியை நிரப்பக்கூடிய வகையில் உபரி நீர் வாய்க்கால்கள் அமைந்துள்ளன. 1970களுக்கு முன் நீர் பற்றாக்குறை நிலவிய காலங்களில் இந்த ஏரி நீர் சென்னையில் மக்களுக்கு வழங்கப்பட்டுவந்தது. ஆனால், பின்வந்த ஆண்டுகளில் ஏரியில் சுற்றியுள்ள பட்டரவாக்கம், அத்திபேட்டை, அம்பத்தூர் ஆகிய பகுதிகளின் குடியிருப்புகளின் சாக்கடை நீரும், தொழிற்சாலை கழிவுநீரும் சுத்திகரிக்கப்படாமல் கலக்கவிடப்பட்டதால் ஏரி நீர் மாசடைந்தது.  

## வளர்ச்சிகள்
2013 ஆம் ஆண்டில், நீர்வள ஆதாரத்துறையால் அம்பத்தூர், மாதவரம், கொரட்டூர் ஆகிய ஏரிகளை ஒட்டிய பகுதிகளில் புத்துணர்ச்சியூட்டும் பூங்காக்கள் மற்றும் நடைபாதைகள் ஆகியவற்றை அமைத்து அழகுபடுத்த முடிவு செய்யப்பட்டது. இந்த திட்டங்களுக்கு மொத்தம் 600 மில்லியன் ரூபாய் செலவாகும் என மதிப்பிடப்பட்டது. மாசடைந்த இந்த ஏரியை சீர்செய்ய கொரட்டூர் பகுதியிலுள்ள மக்கள் கொரட்டுர் ஏரி பாதுகாப்பு மக்கள் இயக்கம் என்ற பெயர் கொண்ட குழுவை ஏற்படுத்தி, மரக்கன்றுகள் நாடுதல், ஏரியில் குருவிகள் தங்குவதற்கு வேம்பு பசுமைத்திட்டு அமைத்தல், மக்கள் நடைபயிற்சி செய்ய வசதியாக நடைபாதை அமைப்பது போன்ற பணிகளில் ஈடுபட்டனர்.  

## ஏரியின் பல்லுயிரியம்
கொரட்டூர் ஏரி பலவகை உயிரினங்களுக்கு இருப்பிடமாக இருக்கிறது. ஏரிக்கு வந்து செல்லும் பறவை இனங்களின் எண்ணிக்கை அதிகரித்ததால் அங்கு வரும் பறவை கவனிப்பவர்களின் எண்ணிக்கையும் அதிகரித்தது.  

### வலசை வரும் பறவைகள்
- இங்கு கணக்கெடுப்பில் கண்டுள்ள பறவை இனங்கள் மொத்தம் 160 ; அவற்றுள் 43 வகையான பறவை இனங்கள் வலசை வருபவையாகும்; அவற்றுள் சில இங்கு தரப்பட்டுள்ளது:
  - வெண்சிறகு ஆலா (White Winged Tern)
  - கொசு உள்ளான் (Common Sandpiper)
  - கோணமூக்கு உள்ளான் (Pied Avocet)
  - பழுப்புத்தலை கடற்காக்கை (Brown Headed Gull)
  - சுடலைக் குயில் (Jacobin Cuckoo)
  - பட்டாணி உப்புக்கொத்தி (Little Ringed Plover)
  - சிறு கொசு உள்ளான் (Little Stint)
  - நீளக்கால் கொசு உள்ளான் (Long-toed Stint)
  - பெரிய நீர்க்காகம் (Great Cormorant)
  - சின்னக் கொக்கு (Little Egret)
  - சாம்பல் நாரை (Grey Heron)
  - இராக்கொக்கு (Black-crowned Night Heron)
  - கருங்குருகு (Black Bittern)
  - கருப்பு வெள்ளை நாகணவாய் (Asian Pied Starling)
  - சாம்பல் தலை நாகணவாய் (Chestnut-tailed Starling)
  - எலுமிச்சை வாலாட்டி (Citrine Wagtail)
  - மஞ்சள் வாலாட்டி (Yellow Wagtail)
# மங்கலேரி

**மங்கலேரி** (Mangal aeri அல்லது Mangal lake) என்பது தமிழ்நாட்டின், சென்னை, முகப்பேரில் மழை நீரை தேக்கிவைக்கும் ஒரு ஏரியாகும்.  

## வரலாறு
இந்த ஏரி பல நூற்றாண்டுகள் முகப்பூர் கிராமத்தின் தண்ணீர் ஆதாரமாக விளங்கியது. இவ்வாறான நிலையில் அம்பத்தூரில் உருவாக்கப்பட்ட தொழிற்பேட்டையில் இருந்து வெளியேற்றப்பட்ட கழிவுநீர் ஏரியில் கலந்ததால் ஏரி நீர் மாசடைந்தது. 2005 ஆம் ஆண்டில் ஏரியில் சீரமைப்பு பணிகள் மேற்கொள்ளவும், 30 ஏக்கருக்கு சுற்றுச்சுவர் கட்டவும் இருபது இலட்சம் தொகையில் தொடங்கியது. 2009 சூலை மாதம், ரூபாய் ஆறுபது லட்சம் செலவில் முடிக்கப்பட்ட முதல் பகுதி சீரமைப்பு, வளர்சிப்பணிகள் முடிக்கப்பட்டு பொதுமக்களுக்காக திறந்துவிடப்பட்டது.  

## கட்டமைப்புகள்
ஏரியின் நீர்தேங்கு பரப்பு 5.36 ஏக்கராகும். சீரமைப்பு ஏரியில் நடந்த முதல் கட்டப் பணியில் ஏரியைச்சுற்றி 4.5 மீட்டர் அகலத்திலும் 520 மீட்டர் நீளத்தில் நடைபாதை, மின்விளக்கு வசதியுடன் ஏற்படுத்தப்பட்டது. மற்றும் குழந்தைகள் விளையாட இடவசதி ஏற்படுத்தப்பட்டது. மேலும் இரண்டாவது திட்டமாக ஒரு புதிய பூங்காவை 20,000 சதுர அடியில் 25 இலட்சம் செலவில் அமைக்க திட்டமிடப்பட்டுள்ளது.  

ஏரியின் பின்புறத்தில் அச்சாலத்தம்மன் கோயில் உள்ளது.  

இரண்டாவதாக ஏரியில் செய்யப்படுவதாக அறிவிக்கப்பட்ட பணிகள் துவக்கப்படவில்லை.
# புவன் சீனிவாசன்



**புவன் சீனிவாசன்** (Bhuvan Srinivasan) ஓர் இந்தியத் திரைப்படத் தொகுப்பாளர் ஆவார். அதிகமாக தமிழ்த் திரைப்படங்களில் பங்காற்றி வருகிறார். 2012 ஆவது ஆண்டில் வெளியான *டெல்லி இன் யெ டே* என்னும் திரைப்படத்தின் வாயிலாக திரைப்படத்துறையில் அறிமுகமானார். 2014 ஆவது ஆண்டில் வெளியான *அரிமா நம்பி*, 2015 ஆவது ஆண்டில் வெளியான *டிமான்ட்டி காலனி* போன்ற வெற்றித் திரைப்படங்களின் மூலமாகப் புகழ் பெற்றார்.  

## வாழ்க்கைக் குறிப்பு

## திரைப்பட விபரம்
### படத்தொகுப்பாளராக
- *டெல்லி இன் யெ டே* (2012) (இந்தித் திரைப்படம்)
- *அரிமா நம்பி* (2014)
- *டிமான்ட்டி காலனி* (2015)
- *கணிதன்* (2016)
- *இருமுகன்* (2016)
- *உல்டா* (2016)
# தாயகம் (திரைப்படம்)


**தாயகம்** திரைப்படம் ஏ. ஆர். இரமேஷ் இயக்கத்தில் 1996-ஆம் ஆண்டு வெளியான அதிரடித் தமிழ்ப் படமாகும். விஜயகாந்த், அருண் பாண்டியன், நெப்போலியன் ஆகியோர் முதன்மைக் கதாபாத்திரத்தில் நடித்திருந்தனர். தேவா இசையமைப்பில் 15 ஜனவரி 1996-இல் வெளிவந்தது. வசூலில் எதிர்பார்த்த அளவு வெற்றிபெறவில்லை.  
இத்திரைப்படம் தெலுங்கில் *மாத்ருபூமி* என்ற பெயரில் மொழிமாற்றம் செய்யப்பட்டு வெளியிடப்பட்டது.  

## கதை
மரண தண்டனை பெற்ற மூன்று கைதிகள் சிறையிலிருந்து தப்பித்து, அப்துல் சலிம் (லஷ்மி ரத்தன்) எனும் விஞ்ஞானி பயணிக்கும் விமானத்தை கடத்துகின்றனர். ஏனெனில் அவர் ஒரு அதிசய கண்டுபிடிப்பான ஒரு மருந்தை தனக்கு சொந்தமாக்கி கொள்ள கடத்துகின்றனர். விமான ஒட்டி (நெப்போலியன்) கடத்தல்காரர்களின் கட்டளைகிணங்க விமானத்தை காஷ்மீர் மலை மீது இறக்குகிறார். அங்கே, ஸ்னொபியர் (மன்சூர் அலிகான்) எனும் தீவிரவாதிகளின் தலைவன் மருந்தை பெறுவதற்காக பயணிகளை கொல்வதாக மிரட்டுகிறான். அவர்களை மீட்பதே மீதி கதை.  

## நடிகர்கள்

- சக்திவேலாக விஜயகாந்த்
- பயில்வானாகஅருண் பாண்டியன்
- நெப்போலியன்
- சகிலாவாக ரஞ்சிதா
- மோகினி
- ஸ்னோபியராக மன்சூர் அலி கான்
- அப்துல் சலிம் ஆக லஷ்மி ரத்தன்
- சுனிலாக கசான் கான்
- சக்திவேல் தந்தையாக பீலி சிவம்
- விவேக்
- தியாகு
- பாலு ஆனந்த்
- ஏஞ்சலாவாக பேபி ஜெனிபர்

## விருதுகள்
இத்திரைப்படம் வெளியானபோது பின்வரும் விருதுகளை பெற்றது:  

- தமிழ் மாநில திரைப்பட விருதில் சிறந்த நடிகருக்கான சிறப்புவிருது விஜயகாந்துக்கு கிடைத்தது.
- தமிழ்மாநில திரைப்படவிருதில் சிறந்த கவிஞர் விருது பிறைசூடனுக்கும் கிடைத்தது.

## பாடல்கள்

இத்திரைப்படத்திற்கான பின்னணி இசையையும் பாடலுக்கும் தேவா இசையமைத்திருந்தார். 1996-இல் பாடல்கள் வெளியானது, இதிலுள்ள 5 பாடல்களை கவிஞர் பிறைசூடன் எழுதியிருந்தார்.  

| பாடல்கள் | பாடல் | பாடியவர்கள் | கால அளவு |  |
| --- | --- | --- | --- | --- |
| 1 | 'சூ சூ தாரா' | மலேசியா வாசுதேவன், சித்ரா | 4:48 |  |
| 2 | 'மோனாலிசா' | மனோ, சித்ரா | 4:52 |  |
| 3 | 'ஒரு இனிய பறவை' | குழந்தை வேலன்,சித்ரா | 5:06 |  |
| 4 | 'ரங்கீலா' | கே. ஜே. யேசுதாஸ், சித்ரா | 4:28 |  |
| 5 | 'என் கண்ணில்' | கோபால் சர்மா | 5:29 | } |
# பல்லாவரம் ஏரி


**பல்லாவரம் ஏரி** அல்லது **பெரிய ஏரி** (*Pallavaram lake*) என்பது தமிழ்நாட்டின், சென்னையில் உள்ள ஒரு ஏரியாகும்.  
இந்த ஏரி பல்லாவரம்-குரோம்பேட்டை தொடர்வண்டி பாதையின் கிழக்குப்பக்கத்தில் உள்ளது. இது ஒரு பெரிய ஏரியாக இருந்தும் வறண்டும், தொழிற்சாலை கழிவு நீராலும், குப்பைகளாலும் மாசடைந்துள்ளது.  

இங்கு ஒரு இடுகாடும் உள்ளது இங்கு பிணங்களை புதைத்துவருகின்றனர்.  

## சூழலியல் தாக்கம்
இந்த ஏரி தொடர்வண்டிகளில் செல்பவர்களுக்கு நன்கு தெரியும் வகையில் உள்ளது. இந்த ஏரியில் ஒரு துளி நீரும் இல்லை. மேலும் குப்பைகள் குவிந்து மாசடைந்த நிலையில் உள்ளது.  

ஏரியின் சுகாதாரத்தின் நிலை பின்வறுமாறு  
- ஏரியின் மேற்குப் பக்கத்தில் அமைந்துள்ள தோல் நிறுவனங்களில் இருந்து கழிவு நீர், ஏரியில் தசாப்தங்களாக கலந்துவருகிறது. மேலும் இப்பகுதியில் நடந்துவரும் பெரிய அத்துமீறல் என்றால் சட்டவிரோத கட்டிடங்கள் மற்றும் நிர்மாணங்களால் ஏரியின் பரப்பு சுருங்கி வருகிறது.
- ஏரியின் கிழக்குப் பக்கத்தில், ஏரியின் நீர்தேங்குப் பகுதியில் 2001 இல் சாலை கட்டுமானத்துக்காக ஏரியின் மதகுகள் இடிக்கப்பட்டன.
- ஏரியின் நடுவில் குரோம்பேட்டை, பல்லாவரம் ஆகியவற்றை துரைப்பாக்கத்துடன் இணைக்கும் ஆர சாலையை அமைத்து ஏரி இரண்டாக துண்டிக்கப்பட்டது.
- ஏரியின் தென்மேற்குப் பகுதியில் ஏரியின் உள்ளே ஒரு பெரிய அத்துமீறலாக மதில் சுவர்கள் அமைத்து ஆக்கிரமிப்புகள் செய்யப்பட்டுள்ளன.
# இரட்டை ஏரி



**இரட்டை ஏரி** அல்லது **ரெட்டேரி** (**Rettai Eri**, பேச்சுவழக்கில் **Retteri) ** என்பது தமிழ்நாட்டின், தலைநகரான சென்னையில் கொளத்தூரில் உள்ள ஓர் ஏரியாகும். இந்த ஏரி (100&nbsp;அடி&nbsp;சாலையில்&nbsp;இருந்து&nbsp;தெரியக்கூடியது) செங்குன்றம் சாலை சந்திப்பு ரெட்டேரி சந்திப்பு என அழைக்கப்படுகிறது. இந்த சந்திப்பில் ஒரு மேம்பாலம் அமைக்க தமிழக அரசால் திட்டமிடப்பட்டு, கட்டி முடிக்கப்பட்டு, பொதுமக்கள் பயன்படுத்துகின்றனர்.  

## அழகுபடுத்துதல்
இரட்டை ஏரியின் குறுக்கே ஜி.என்.டி சாலை செல்கிறது. 5.42 மில்லியன் சதுர அடி பரப்பளவு கொண்டது இந்த ஏரி. இது ஒரு சூழல் சுற்றுலா மையமாக மாற்றப்பட்டுள்ளது. ஒருகாலத்தில் அக்கம்பக்கத்தின் குடிநீர் ஆதாரமாக இருந்த ஏரி, இப்போது ஆண்டின் பெரும்பாலான காலத்தில் நீர் அற்று உள்ளது. இருந்தாலும் இந்த ஏரி பறவைகளின் புகலிடமாக உள்ளது. பூவி பாதுகாப்பு அறக்கட்டளை என்னும் நகரம் சார்ந்த பல்லுயிர் ஆராய்ச்சி நிறுவனத்தின் ஆய்வின்படி, பறவைகளில் சுமார் 40 வெவ்வேறு இனங்கள் அம்பத்தூர் மற்றும் கொரட்டூர் ஏரிகளுக்கு இடையில் வருகின்றன. அவைகளின் மத்தியில் மிகவும் பொதுவாக தையல்சிட்டு, ஊதாப்பிட்டத் தேன்சிட்டு, நத்தை குத்தி நாரை போன்ற இடம் பெயரும் பறவைகள் உள்ளன என்று அறியப்படுகிறது.  

பல தசாப்தங்களாக புறக்கணிப்பு நிலையில் இருந்த இந்த ஏரி செங்குன்றம் நீர்த்தேக்கம் கொரட்டூர் ஏரி ஆகியவற்றில் இருந்து உபரி நீரைப் பெற முடிவு செய்யப்பட்டுள்ளது. நீர்வள ஆதாரத்துறை (WRD) ₹ 850 மில்லியன் செலவில் அம்பத்தூர் மற்றும் கொரட்டூர் ஏரி ஆகியவற்றை இணைத்து ஏரியை மேம்படுத்த முடிவு செய்துள்ளது. வளர்ச்சிப் பணிகளாக, தேவையற்ற தாவரங்களை நீக்குதல், தூர் வாருதல், படகு சேவை, ஏரியோரம் மூன்று கி.மீ. வரை பூங்கா அமைத்தல் ஆகியவற்றை ஏற்படுத்த திட்டமிடப்பட்டது. மேலும் பிற வேலைகளாக, பட்டாம்பூச்சிகள் மற்றும் பறவைகள் ஈர்க்கும் விதமாக மருத்துவ குணமுள்ள மற்றும் பூக்கும் மரக்கன்றுகள் போன்ற பல்வேறு தாவர இனங்களை நடுதல், ஒரு நடைபாதை மற்றும் ஏரியின் நடுவில் மண்ணைக் குவித்து செயற்கை தீவை உருவாக்குதல் போன்ற மேம்பாட்டு பணிகள் செய்ய திட்டமிடப்பட்டுள்ளது.
# எங்க முதலாளி



***எங்க முதலாளி*** திரைப்படம் 1993ம் ஆண்டு லியாகத் அலிகான் இயக்கத்தில் வெளிவந்த தமிழ்த் திரைப்படமாகும். விஜயகாந்த், கஸ்தூரி முதன்மை கதாபாத்திரம் ஏற்றிருந்தனர். மீனா பஞ்சு அருணாசலம் தயாரிக்க, இளையராஜா இசையமைப்பில் 13 நவம்பர் 1993 தீபாவளிக்கு வெளிவந்த திரைப்படங்களில் ஒன்றாகும்.  

## கதை
விஜயரகுநாதன் (விஜயகாந்த்) கிராமத்தில் வசிக்கும் இளகிய மனமுள்ள நிலக்கிழார், இவருடன் தம்பி பாலுவும் (ராஜா) தாயும் (ஜானகி) வசித்து வருகின்றனர். ஏழை விவசாயியை கொலை செய்த குற்றத்திற்காக மைத்துனன் ஜெயராமனை (நெப்போலியன்) சிறைக்கு அனுப்புவதன் மூலம், மாமாவுடன் (ஆர். சுந்தர்ராஜன்) பகை உண்டாகிறது. விஜயரகுநாதனும் தன் மருமகள் கல்யாணியும் (கஸ்தூரி) குழந்தை பருவம் முதலே காதல் வளர்க்கின்றனர். விஜயரகுநாதன் கிராம சங்க தேர்தலில் மைத்துனன் சீதாராமனுக்கு, பக்கபலமாக இருக்கிறார். சீதாராமனுக்கும், விஜயரகுநாதனுக்கும் தேர்தல் நேரத்தில் பகை உண்டாக, சீதாராமன் தன் மகள் கல்யாணிக்கும் பம்பரம் பாண்டுவுக்கும் (விவேக்) திருமணம் செய்து வைக்க முடிவு எடுக்கிறார். திருமண நாளன்று, சீதாராமனின் அடியாட்களை அடித்துவிட்டு கல்யாணியை மணம்முடிக்கிறார் விஜயரகுநாதன்.  

பாலுவுக்கும் கல்யாணியின் சிறிய தங்கை காவேரியுடன் காதல் வயப்படுகிறார். இதனால் பாலுவுக்கும் விஜயரகுநாதனுக்கும் பகை உண்டாகிறது.  

## நடிகர்கள்

- விஜயரகுநாத ரெட்டியாக விஜயகாந்த்
- கல்யாணியாக கஸ்தூரி
- சீதாராமன் ரெட்டியாக ராதாரவி
- பாலு (பாலகிருஷ்ண ரெட்டியாக) ராஜா
- ஆர். சுந்தர்ராஜன்
- ஜெயராமனாக நெப்போலியன்
- கோடம் ராம் ரெட்டியாக வெண்ணிற ஆடை மூர்த்தி
- பாண்டுரங்கனாக (பம்பரம் பாண்டு) விவேக்
- நெஞ்சப்பனாக தியாகு
- ஜூனியர் பாலையா
- நளினி காந்த்
- பார்வதியாக சுமித்ரா
- காவேரியாக விசித்ரா
- ஜானகி
- எஸ். என். லட்சுமி
- சி. ஆர். சரஸ்வதி
- கிருஷ்ண ரெட்டியாக ஜான் அமிர்தராஜ்
- பசி நாராயணன்
- தளபதி தினேஷ்

## பாடல்கள்

இளையராஜா இத்திரைப்படத்திற்கு இசையமைத்திருந்தார். 1993ம் ஆண்டு இப்படத்தின் பாடல்கள் வெளியானது, இப்படத்திலுள்ள 5 பாடல்களை வாலியும், பஞ்சு அருணாசலமும் எழுதியிருந்தனர்.  

| பாடல்கள் | பாடல் | பாடியவர்கள் | கால அளவு |  |
| --- | --- | --- | --- | --- |
| 1 | 'பூமிக்கும் சாமிக்கும்' | மனோ, சித்ரா | 5:05 |  |
| 2 | 'கொல்லி மல்லி' | மனோ, சுவர்ணலதா | 4:49 |  |
| 3 | 'குங்குமம் மஞ்சளுக்கும்' | கே. ஜே. யேசுதாஸ், ஜானகி | 5:00 |  |
| 4 | 'மகத்தான உறவுகளை' | எஸ். பி. பாலசுப்பிரமணியம் | 4:44 |  |
| 5 | 'மருமகளே' | எஸ். பி. பாலசுப்பிரமணியம், சித்ரா | 5:01 | } |
# உளவுத்துறை (திரைப்படம்)


**'உளவுத்துறை**' ரமேஷ் செல்வன் இயக்கத்தில் 1998ம் ஆண்டு வெளிவந்த தமிழ்த் திரைப்படம் ஆகும். விஜயகாந்த் கதாநாயகனாக நடித்திருந்தார். விஜய் பிரபாகரன் தயாரிப்பில், ஷா இசையமைப்பில் 1998ம் ஆண்டு ஜனவரி 14ம் தேதி வெளியானது. விஜயகாந்தின் 125 வது படமாக வெளிவந்து மிகப் பெரிய வெற்றி படமாக அமைந்தது.  

## கதை
சில நபர்கள் மர்மமான முறையில் இறக்க, கடற்படை அதிகாரிகள் சிறந்த அதிகாரியான வசந்த் பெரியசாமியை (விஜயகாந்த்) புலன் விசாரணை செய்ய தேடுகின்றனர்.வசந்த் பெரியசாமி தன் அடையாளத்தை கிருஷ்ணசாமியாக மாற்றி, குடும்ப கஷ்டத்திற்காக கார் ஓட்டுனராக மாறுவேடத்திலிருக்கிறார். கடந்த காலத்தில் படிப்பறிவில்லாத மீனாவை (மீனா) திருமணம் முடித்து ஒரு பெண் குழந்தை ப்ரியா (பேபி ஜெனிபர்) உள்ளது. சில திவீரவாதிகள் மீனாவை கடத்தி வைத்து கொண்டு சிறையில் உள்ள கூட்டாளியை விடுவிக்க கோருகின்றனர். சில ஊழல் அதிகாரிகளின் உதவியுடன் வெளிவருவது மட்டுமில்லாமல் மீனாவையும் கொன்றுவிடுகின்றனர். கடற்படை துறையினரால் வசந்தும் சிறைக்கு செல்வதால், கடற்படை வேலையை மறந்து சாதாரண கார் ஓட்டுனராக இருக்கிறார்.  
பின் கடற்படை வற்புறுத்தலால், வசந்த் பெரியசாமி பணியில் சேர முடிவெடுத்து கண்டுபிடிக்கிறார்.  

## நடிகர்கள்

- வசந்த் பெரியசாமி/கிருஷ்ணமூர்த்தி விஜயகாந்த்
- மீனாவாக மீனா
- சங்கீதாவாக சங்கவி
- ஜெய்தேவாகராதாரவி
- துரைசாமியாக ஜனகராஜ்
- கர்லோஸ்
- ஜெய்சிங்
- பாலு ஆனந்த்
- அஜ்யாக அஜய் ரத்னம்
- ஃபாத்திமா பாபு
- சாருஹாசன்
- வெங்கட்ராமனாக மோகன் வி.ராம்
- ப்ரியாவாக பேபி ஜெனிபர்

## பாடல்கள்

ஷா இத்திரைப்படத்திற்கு பின்னணி மற்றும் பாடல்களுக்கு இசையமைத்துள்ளார். பாடல்கள் 1998ம் ஆண்டு வெளிவந்தது. வைரமுத்து 6 பாடல்களையும் எழுதியிருந்தார்.  

| எண் | பாடல் | பாடியவர்கள் | கால அளவு |  |
| --- | --- | --- | --- | --- |
| 1 | 'மீனா உன் கண்ணுக்குள்ளே' | சித்ரா, மனோ | 5:09 |  |
| 2 | 'கண்டு பிடித்தாயா ' | சுவர்ணலதா | 4:23 |  |
| 3 | 'லவ் லவ்' | அனுபமா, ஹரிணி | 4:47 |  |
| 4 | 'நாடு நம் நாடு' | மனோ | 1:43 |  |
| 5 | 'நித்தம் உழைக்கின்ற' | எஸ். பி. பாலசுப்பிரமணியம் | 4:58 |  |
| 6 | 'உள்ளத்தை துறந்து' | சித்ரா, மது பாலகிருஷ்ணன் | 5:16 | } |
# டிமான்ட்டி காலனி (திரைப்படம்)



**டிமான்ட்டி காலனி** (*Demonte Colony*) 2015 ஆவது ஆண்டில் வெளியான ஒரு இந்தியத் தமிழ் திகில் திரைப்படமாகும். அசய் ஞானமுத்து எழுதி இயக்கிய இப்படத்தில் அருள்நிதி, ரமேஷ் திலக், சனந்த், அபிசேக் ஜோசப் ஆகியோர் முக்கிய வேடங்களில் நடித்திருந்தனர். அரவிந்த் சிங் ஒளிப்பதிவு செய்த இத்திரைப்படத்தின் பாடல்களுக்கு கேபா ஜெர்மியா இசையமைத்திருந்தார். பின்னணி இசையை எசு. சின்னா உருவாக்கியிருந்தார்.
# ராம்சர் சாசனம்


மூன்று ஆண்டுகளுக்கு ஒருமுறை ஒப்பந்தத்தில் கையெழுத்திட்ட தரப்பினரின் பேராளர்களின் மாநாடு இடம்பெறும். இது "ஒப்பந்தத் தரப்பினர் மாநாடு" எனப்படும். இவ்வொப்பந்தம் தொடர்பிலான கொள்கை வகுக்கும் உறுப்பான இந்தக் குழு, இவ்வொப்பந்தம் தொடர்பிலான வேலைகளை நிர்வாகம் செய்வதற்கும், சம்பந்தப்பட்ட தரப்பினர் இவ்வொப்பந்தத்தின் இலக்குகளை அடைவதற்கான வழிவகைகளை மேம்படுத்துவதற்குமான தீர்மானங்களை எடுப்பதுடன் ஆலோசனைகளையும் வழங்கும்.  

## சாசனமும் ஈரநிலமும்
ஈரநிலங்கள் மனித வாழ்வுக்கு மிக முக்கியமானவை. இவை உலகின் மிகக்கூடிய ஆக்கத்திறன் கொண்ட சூழல்களுள் அடங்குவன. எண்ணற்ற தாவர, விலங்கினங்களின் வாழ்வுக்காக நீரையும் பிற வளங்களையும் வழங்கும் உயிரியற் பல்வகைமையின் தொட்டிலாக இவை விளங்குகின்றன. நன்னீர், உணவு, கட்டிடப் பொருட்கள், உயிரியற் பல்வகைமை முதல், வெள்ளக் கட்டுப்பாடு, நிலத்தடிநீர் மறுவூட்டம், காலநிலைமாற்றத் தணிப்பு வரையான எண்ணற்ற நன்மைகளுக்கு ஈரநிலங்கள் இன்றியமையாதவையாக உள்ளன. எனினும், உலகின் பெரும்பாலான பகுதிகளில் ஈரநிலங்களின் அளவும், தரமும் தொடர்ந்து குறைந்து வருவதைப் பல்வேறு ஆய்வுகள் காட்டுகின்றன. சென்ற நூற்றாண்டில் உலகின் 64% ஈரநிலங்கள் மறைந்துவிட்டன. இதன் விளைவாக, ஈரநிலங்கள் மனிதருக்கு வழங்கும் சூழல்மண்டலச் சேவைகள் குறைவடைந்து விட்டன.  

ஈரநிலங்களின் மேலாண்மை ஒரு உலகம் தழுவிய பிரச்சினை. எனவே ராம்சர் சாசனத்தின் 169 ஒப்பந்தத் தரப்பினர், ஒற்றைச் சூழல்மண்டலத்துக்காக உருவாக்கப்பட்ட ஒரு பன்னாட்டு ஒப்பந்தத்தின் மதிப்பை உணர்ந்துள்ளன. ஈரநிலப் பாதுகாப்புக்காக பன்னாட்டுத் தரம் ஒன்றை உருவாக்குவதன் மூலமும், உலகளாவிய ஈரநிலம் தொடர்பான பிரச்சினைகளை அலசுவதற்கு ஒரு களத்தை வழங்கியதன் மூலமும், ஈரநிலங்கள் தொடர்பான தகவல்களைப் பரிமாறிக்கொள்வதற்கும், ஒன்றிணைந்து பிரச்சினைகளைத் தீர்ப்பதற்குமான வசதியை இச்சாசனம் ஒப்பந்தத் தரப்பினருக்கு வழங்குகிறது.  

இச்சாசனம் ஈரநிலம் என்பதற்கு ஒரு பரந்த வரைவிலக்கணத்தைத் தருகிறது. இதன்படி, ஏரிகள், ஆறுகள், நிலத்தடி நீர், சதுப்பு நிலங்கள், ஈரப் புல்வெளிகள், சேற்று நிலங்கள், பாலைவனச் சோலைகள், கழிமுகங்கள், வடிநிலங்கள், ஓதச் சமவெளிகள், அலையாத்திக்காடு அல்லது பிறவகைக் கரையோரப் பகுதிகள், பவளப் பாறைகள், மனிதர்களால் அமைக்கப்பட்ட மீன்வளர்ப்புக் குளங்கள், வயல்வெளிகள், நீர்த்தேக்கங்கள், உப்பு வயல்கள் என்பன ஈரநிலங்களுள் அடங்கும்.  

## இந்தியாவில் ராம்சர் இடங்கள்
இந்தியாவில் இராம்சர் இடங்கள் 85ஆக உள்ளது. தமிழ்நாட்டில் உள்ள ராம்சார் தளங்களின் எண்ணிக்கை பிப்ரவரி 2,2024 படி பதினாறாக உள்ளது. தற்போது இந்தியாவில் அதிக ராம்சார் தளங்களை கொண்ட மாநிலமாக தமிழகம் திகழ்கிறது.  

அவை:  
1. சித்திரங்குடி பறவைகள் சரணாலயம்
1. மன்னார் வளைகுடா தேசிய கடல்சார் உயிரியல் பூங்கா
1. காஞ்சிரங்குளம் பறவைகள் சரணாலயம்
1. கரிக்கிலி பறவைகள் சரணாலயம்
1. கூந்தன்குளம் பறவைகள் காப்பகம்
1. பள்ளிக்கரணை சதுப்புநிலம்
1. பிச்சாவரம்
1. கோடியக்கரை காட்டுயிர் உய்விடம்
1. சுசீந்திரம் தேரூர் பறவைகள் சரணாலயம்
1. உதயமார்த்தண்டபுரம் பறவைகள் சரணாலயம்
1. வடுவூர் பறவைகள் சரணாலயம்
1. வெள்ளோடு பறவைகள் சரணாலயம்
1. வேடந்தாங்கல் பறவைகள் சரணாலயம்
1. கரைவெட்டி பறவைகள் காப்பகம்
1. லாங்வுட் சோலை காப்புக் காடு
1. கஞ்சிரான் குளம் பறவைகள் சரணாலயம்

## இதனையும் காண்க
- ராம்சார் ஒப்பந்தம்
# பேரரசு (திரைப்படம்)


***பேரரசு*** (*Perarasu*) விஜயகாந்த், டெபினா பானர்ஜி, பிரகாஷ் ராஜ், சரத் பாபு, பாண்டியராஜன், ஆனந்த் ராஜ், நாசர் ஆகியோர் நடிப்பில் பிரவீண் மணி இசையமைப்பில் 2006ம் ஆண்டு வெளிவந்த தமிழ்த் திரைப்படம் ஆகும். உதயன் இந்த திரைப்படத்தை இயக்கியிருந்தார். இத்திரைப்படம் கலப்படமற்ற வழக்கமான நல்ல காவல்துறையினருக்கும், கெட்டவர்களுக்கும் இடையே நடக்கும் கதையம்சம் கொண்ட மசாலா திரைப்படம். பேரரசு விஜயகாந்தின் முந்தைய படங்களான வல்லரசு, புலன் விசாரணை போன்ற திரைப்படம்தான். அதை ஒவ்வொரு சட்டகத்திலும் காணமுடியும். சட்டத்தை காப்பவர், அழிப்பவர் என இரு கதாபாத்திரங்களை விஜயகாந்த் ஏற்றிருந்தார். சண்டை காட்சிகளில் பறந்து பறந்து உதைத்தாலும் ரத்தமின்றி கோரமான முறையில் இல்லாமல் இருந்தது.  

## கதை
இது துப்பறியும் கதையை அடிப்படையாகக் கொண்டது. மையப்புலனாய்வுச் செயலக (சி.பி.ஐ) அதிகாரியான காசி விசுவநாத் (விஜயகாந்த்) மர்மமான முறையில் காணாமல் போன நீதிபதி சதாசிவத்தை (நாசர்) கண்டுபிடிக்க விசாரணை மேற்கொள்கிறார். காசி விசுவநாதனுடன் இளைய அதிகாரிகளான கேசவன் நாயர் (ஆனந்த் ராஜ்), காவலர் (பாண்டியராஜன்) ஆகியோர் குழுவாக நியமிக்கப்படுகின்றனர்.  

விரைவில் மாநில அமைச்சரான இலக்கியம் (பிரகாஷ் ராஜ்) மூன்று உயர் காவல்துறை அதிகாரிகள் உதவியோடு நகர்த்தில் நடக்கும் அனைத்து குற்றங்களுக்கும் பின்னால் இருப்பதை காசி கண்டுபிடிக்கிறார். திடிரென மூன்று காவல்துறை அதிகாரிகளும் ஒருவர் பின் ஒருவராக கொல்லப்பட, இதனை செய்வது காசி போல் தோற்றமுள்ள ஒருவர் இருப்பது தெரிகிறது. காசியின் இரட்டை சகோதரனான, பேரரசு பழிவாங்கும் நடவடிக்கையாக அவர்கள் கொல்லப்பட்டது தெரியவருகிறது.  

பாஞ்சாலங்குறிச்சியில் தலைவனை தேர்ந்தெடுக்கும் கிராம தலைவர் (சரத் பாபு) இரண்டு மகன்களோடு வாழ்ந்து வருகிறார். மன்சூர் அலிகான் மற்றும் பிரகாஷ் ராஜ் ஆகியோரை சட்டமன்ற உறுப்பினர் பதவியில் இருந்து விலக காரணமான சரத்பாபுவை கொல்கின்றனர். இதை நேரில் பார்த்த பேரரசு பழிவாங்க துடிக்கிறார். அவர்களிடமிருந்து குடும்பத்தை காப்பாற்றிய சந்திரசேகர் மூலம் தெரிந்து கொள்கிறார்.  

கடைசியில் இலக்கியன் இருக்கும் நாற்காலிக்கு அடியில் வெடிகுண்டை பொருத்துகிறார். காசி, இலக்கியனை காப்பாற்ற வேண்டியிருப்பதால், இலக்கியனின் அறைக்கு சென்று அவருடன் சேர்ந்து சாகவும் துணிகிறார். காசி தன் வேலைக்காக தன் உயிரையும் விட துணிந்ததை நினைத்து பேரரசு பெருமையடைகிறார். அதனால் இருவரையும் காப்பாற்றுகிறார் ஆனால் இலக்கியன் அவரை சுட்டுவிடுகிறான். காசி இலக்கியனை சுட்டுவிடுகிறார் பேரரசு பழியை ஏற்றுகொண்டு உயிரை விடுகிறார். கடைசியில் காசி கதாநாயகியை கல்யாணம் முடித்து தான் பிறந்த கிராமத்திற்கு திரும்புகிறார்.  

## நடிப்பு
- இலக்கியனாக பிரகாஷ் ராஜ்
- கந்தசாமியாக பாண்டியராஜன்
- கேசவனாக ஆனந்த் ராஜ்
- பேரரசு/காசிவிசுவநாதனாக விஜயகாந்த்
- ஜாஸ்மினாக ரகசியா
- சரத் பாபு
- டெபினா பானர்ஜி
- நாசர்
- மன்சூர் அலிகான்
- ரியாஸ் கான்

## வசூல்
விஜயகாந்த் ரமணா படத்திற்கு பின் பெரிய வெற்றிபடமாக பேரரசு அமைந்தது. இந்தியா முழுவதும் 90% தொடக்கம் கிடைத்தது. 8 கோடி செலவில் எடுக்கப்பட்டு 14 கோடி அறுவடை செய்து வணிக ரீதியாக வெற்றியடைந்தது.  

## விமர்சனம்
ஆனந்த விகடன் வார இதழில் எழுதிய விமர்சனத்தில் "அரசியல் வாசனை பிடித்துப் பின்தொடரும் தன் ரசிகர்களுக்கு வெயிட்டான விருந்து வைத்திருக்கிறார் விஜயகாந்த்... ஆங்காங்கே தலை காட்டும் லாஜிக் பொத்தல்கள், மற்றும் 'நல்லவன் - கெட்டவன்' என்ற பழகிப்போன இரட்டையர் கதை ஆகியவற்றால் பேரரசு ஆகிவிட்டது சிற்றரசு!" என்று எழுதி மதிப்பெண்களை வழங்கினர்.
# சுவர்ணலட்சுமி

**சுவர்ணலட்சுமி**, இந்தியாவின் தமிழ்நாட்டைச் சேர்ந்த கண் பார்வையற்ற மாற்றுத்திறனாளி ஆவார். சென்னை *சிறு மலர் கான்வெண்ட்* பள்ளியில் பத்தாவது வரை படித்து, தற்போது புதுச்சேரியில் அரசு மேனிலைப் பள்ளியில் படித்து வருகிறார். இவர் முற்போக்குச் சிந்தனையும், நல்ல பேச்சாற்றலும் கொண்டவர். இவர் தமிழ்நாடு மற்றும் புதுச்சேரிக்கான குழந்தைகளின் நாடாளுமன்றம் என்ற அமைப்பின் தலைமை அமைச்சராக செயல்படுகிறார்.  

மொத்த உள்நாட்டு உற்பத்தியில் ஆறு விழுக்காடு குழந்தைகளின் கல்விக்கும், மூன்று விழுக்காடு குழந்தைகளின் மருத்துவத்திற்கும், அனைத்து நாட்டு அரசுகளும் ஒதுக்கீடு செய்ய வேண்டும் என வலியுறுத்தும் **ஒன்பது எனது** (Nine is Mine) குறிக்கோளுடன் ஐக்கிய நாடுகள் அவையின் பொதுச் சபையின் 70வது அமர்வில், 21 செப்டம்பர் 2015 அன்று உரையாற்றினார்.  

இவருடன் *பூர்ணா மாலாவத்*, (தெலங்கானா) மற்றும் *யசஸ்வி குமுதம்* (போபால்), மத்தியப் பிரதேசத்தைச் சேர்ந்த இரண்டு பள்ளிச் சிறுமிகளும் உரையாற்றினர்.  

**எனது உலகம், எனது குரல்** (‘My World, My Voice’) என்ற தலைப்பில் குழந்தைகளின் உரிமைகளுக்கான இருபது அம்சக் கோரிக்கைகள் கொண்ட அறிக்கையை, நியூயார்க் மற்றும் இந்தியாவில் செயல்படும் ஐக்கிய நாடுகளின் சிறுவர் நிதியத்திடம் வழங்கியுள்ளனர்.
# குழந்தைகளின் நாடாளுமன்றம், தமிழ்நாடு-புதுச்சேரி

**குழந்தைகளின் நாடாளுமன்றம்**, என்ற அமைப்பு குழந்தைகளின் கல்வி, மருத்துவம் போன்ற உரிமைகளை நிலைநாட்டவும், மற்றும் குழந்தைத் திருமணம், குழந்தைகளை வேலைக்கு அனுப்புவதை தடுக்கவும், குழந்தைகள் மற்றும் பெற்றோர்களிடையே விழிப்புணர்வு ஏற்படுத்தவும் 2007ஆம் ஆண்டில் நிறுவப்பட்டது. தமிழ்நாடு மற்றும் புதுச்சேரி அரசுக்கான குழுந்தைகள் நாடாளுமன்றத்தை நிறுவியவர், கன்னியாகுமரி மாவட்டத்தைச் சேர்ந்த சமூக ஆர்வலர் எம். ஜோசப் என்பவர் ஆவார். இந்தியாவில் இது போன்ற அமைப்புகள் 23 மாநிலங்களில் செயல்படுகிறது.  

தமிழ்நாடு மற்றும் புதுச்சேரி குழந்தைகளின் நாடாளுமன்றத்தின் தற்போதைய தலைமை அமைச்சராக (Prime Minister) செயல்படுபவர் பள்ளி மாணவி சுவர்ணலட்சுமி ஆவார். இவர் **ஒன்பது எனது** (Nine is Mine) என்ற தலைப்பில் (Nine is Mine) ஐக்கிய நாடுகள் அவையின் பொதுச் சபையின் 70வது அமர்வில், 21 செப்டம்பர் 2015 அன்று உரையாற்றினார்.  

## விருதுகள்
குழந்தைகளின் உரிமைகளுக்காக போராடும் சிறந்த அமைப்பிற்கான ஐக்கிய நாடுகளின் சிறுவர் நிதியத்தின் *சான் மரினோ அலெக்சாண்டர் போதினி விருதை* (San Marino Alexander Bodini Award) 2009இல் இவ்வமைப்பு பெற்றுள்ளது.
# வார்ப்புரு:சென்னைப் புறநகர் இருப்புப்பாதை, வடமேற்கு வழித்தடம்

| } |  |  |
| --- | --- | --- |
| தெற்கில் அடுத்த நிலையம்:
**}** | **வடமேற்கு வழி, சென்னைப் புறநகர்** | வடக்கில் அடுத்த நிலையம்:
**}** |
| நிறுத்த எண்: **}** | கிமீ தொடக்கத்திலிருந்து: **}** | } |

}<noinclude>  

</noinclude>
# பெருங்குடி ஏரி



**பெருங்குடி ஏரி** (Perungudi Lake) என்பது 57 ஏக்கர் பரப்பளவிலான ஓர் ஏரியாகும். இது தமிழ்நாட்டின் சென்னையின் தகவல் தொழில்நுட்ப நடைபாதையான, ராஜீவ் காந்தி சாலை அருகே அமைந்துள்ளது. இது சென்னையின் பாதுகாக்கப்பட்ட ஏரிகளில் ஒன்றாகும். முழுமையாக சுற்றுச் சுவர் கொண்டும் கிழக்கு மற்றும் தெற்குப்பக்கங்களில் நடை பாதைகள் அமைக்கப்பட்டும் உள்ளன.  

ஒரு காலத்தில், ஏரி அதன் அருகில் இருந்த விவசாய நிலங்களுக்கான பாசன நீர் ஆதாரமாக இருந்தது. தற்போதும் இந்த ஏரி சுற்றியுள்ள சில குடியிருப்புகளின் குடிநீர் தேவைகளை பூர்த்தி செய்வதில், மற்றும் நிலத்தடி நீர் வளத்தை பாதுகாப்பதில் உதவுகிறது. அதிக மழைக்குப் பின்னர் அருகில் உள்ள குடியிருப்பு பகுதிகளில் இருந்து மழைநீர் வாய்க்கால்கள் வழியாக ஏரிக்குச் செல்கிறது.  

பெருங்குடி ஏரி பள்ளிக்கரணை சதுப்பு நிலத்துடன் பெருங்குடி, வேளச்சேரி, பள்ளிக்கரணை ஆகிய பகுதிகளின் வழியாக இணைக்கப்பட்டுள்ளது.  

அருகில் முதன்மையான சில குடியிருப்புகளின் பெயர்கள் குறிஞ்சி நகர், காமராஜ் நகர், ரமணா கட்டிடம், கிரீன் ஏக்கர்ஸ் போன்றவை ஆகும்.  

## 2015 வெள்ளமும் சுயபரிசோதனையும்
இந்த ஏரியில் அபகரிப்புகள் மற்றும் மோசமான பராமரிப்பின் காரணமாக 2015 திசம்பரில் ஏற்பட்ட பெருமழையின்போது 25% விழுக்காடு அளவுக்கே ஏரியால் மழை நீரை தக்க வைக்க இயன்றது. இந்த ஏரியின் அழகு அதன் அருகிலுள்ள குடியிருப்பாளர்களின் கவனத்தை ஈர்த்தது. மாசு, துஷ்பிரயோகம், அபகரிப்புகள், சாக்கடை நீர் கலத்தல், கழிப்பிடக் கழிவுகளை கலத்தல், நீர் திருட்டு ஆகியவற்றில் இருந்து ஏரியைப் பாதுகாக்க மக்கள் மன்றம் தொடங்க அப்பகுதி மக்கள் முடிவெடுத்தனர். 2016 ஜனவரி 26 ஆம் திகதி அருகிலுள்ள 15 குடியிருப்பு சங்கங்களில் இருந்து மக்கள் ஏரியில் கூடி ஏரியைப் பாதுகாக்கும் நோக்கத்துடன் ஒன்றாக கைகோர்த்தனர்.
# வெடியரசன்



**வெடியரசன்** (*Vedi Arasan*) கி.மு 200 இல் வாழ்ந்ததாக அறியப்படும் ஈழத்தமிழ் மன்னர். **விஷ்ணுபுத்திர வெடியரசன்** என்றும் அழைக்கப்படும் இம் மன்னர் இலங்கையின் நெடுந்தீவு, காரைநகர் போன்ற இடங்களில் தன்வம்சத்தோடு ஆட்சி செய்துள்ளார். தற்காலத்திலும் இவனது வம்சத்தினர் யாழ்ப்பாணத்திலுள்ள காரைநகர், தொல்புரம், வட்டுக்கோட்டை, நவாலி, ஊர்காவற்துறை, மன்னார், பருத்தித்துறை, நெடுந்தீவு ஆகிய இடங்களிலும், பெரும்பாலானோர் மட்டக்களப்பிலும் வாழ்கின்றனர். இம் மன்னர் தனது ஆட்சிக் காலத்தில் பயன்படுத்திய கோட்டை தற்பொழுதும் நெடுந்தீவில் காணப்படுவதோடு வெடியரசன் கோட்டை என்ற பெயராலும் அழைக்கப்படுகின்றது. காரைநகரில் வெடியரசன் வீதி என்ற பெயரில் வீதியொன்றும் காணப்படுகின்றது. இம்மன்னருடைய வம்சாவழியினர் முக்குவர் என்ற சாதிப் பெயரால் அழைக்கப்படுகின்றனர். இவர்கள் யாழ்ப்பாணத்தில் ஆதிக்க சமூகமாக இல்லாமல் இருக்கின்றனர். மட்டக்களப்பைப் பொறுத்தவரை ஓல்லாந்தர் காலத்தில் இருந்து ஆதிக்க சமூகமாகக் காணப்படுகின்றனர்.  

## இவற்றையும் காண்க
- நெடுந்தீவு
# ஆமோர் (பிரெஞ்சுத் திரைப்படம்)


**காதல்** (*Love*, ) 2012 ஆம் ஆண்டு பிரெஞ்சு மொழியில் ஆஸ்திரியாவின் மைக்கேல் கானேக் என்பவரால் எடுக்கப்பட்ட காதல் திரைப்படம் ஆகும். இப்படத்தில் நடித்திருப்பவர்கள் ஜீன் லூயிஸ் டிரின்டிக்னான்ட் மற்றும் பிரான்சு நடிகையான இம்மனுல் ரிவா ஆகியோர் ஆவர். 2012 கேன்ஸ் திரைப்பட விழாவில் தங்கப் பனை என்ற பரிசைப் பெற்றது. மேலும் 85வது சங்க விருதுகள் வழங்கும் விழாவில் சிறந்த வெளிநாட்டு மொழி திரைப்படத்திற்கான சங்க விருது பெற்றது. சிறந்த திரைப்படத்திற்கான சங்க விருது இப்படத்திற்கு வழங்கப்பட்டது. சிறந்த நடிகைக்கான சங்க விருது இம்மனுல் ரிவாவிற்கு வழங்கப்பட்டது. சிறந்த மூலத் திரைக்கதைக்கான சங்க விருது மற்றும் சிறந்த இயக்குனருக்கான சங்க விருதும் இப்படத்தின் இயக்குநர் மைக்கேல் கானேக் என்பவருக்கு வழங்கப்பட்டது. இப்படத்தில் 85 வயதான இம்மனுல் ரிவா சிறப்பாக நடித்திருந்தார்.  
25வது ஐரோபிய திரைப்பட விருதுகள் வழங்கும் விழாவில் 6 தகுதிகளுக்கு போட்டியிட்டு 4 தகுதிகளில் வெற்றிபெற்றது. மேலும் 2012ஆம் ஆண்டிற்கான தேசிய சங்கம் திரைப்படம் விமர்சன விருதுகள், 66 வது பிரித்தானியப் பேரரசு| சங்க விருதுகள், 2012 ஆம் ஆண்டிற்கான 38 வது சீசர் விருது போன்றவற்றையும் வென்றது. மொத்தமாக 55 பரிசுகளைப் பெற்றுள்ளது.  

## கதை
பெரிய அடுக்குமாடியில் துர்நாற்றம் வீசுவதாக வந்த புகாரின்பேரில் காவல்துறை, மற்றும் தீயணைப்புத்துறை அதிகாரிகள் சோதனை செய்கிறார்கள். அப்போது சில நாட்களுக்கு முன்னர் இறந்த முதிய வயது பெண்மணி இறந்து கிடக்கிறாள். அவள் தலையணையைச்சுற்றி பூக்கள் தூவப்பட்டுள்ளது. இப்படி காட்சி துவங்குகிறது.  

அந்த வீட்டில் அன்போடு வாழ்ந்த காதல் இணைகளில் பெண்ணுக்கு பக்கவாதம் ஏற்பட்டு படுத்த படுக்கையாக மாறிவிடுகிறாள். உயிருக்கு உயிரான தன் மனைவியை தள்ளாத வயதிலும் பொக்கிசமாகக் பாதுகாக்கிறான் கணவன். ஒரு கட்டத்தில் அவள் படும் உடல் உபாதைகளைப் பார்த்து கண்ணீர் வடிக்கிறான். எல்லை மீறிப்போன உடல் உபாதைக்கு தன் மனைவி உட்பட்டது கண்டு வேதனை அடைந்து தலையணையால் அவள் முகத்தை அழுத்தி உயிரைப் போக்கிவிடுகிறான்.
# பள்ளியறை வழிபாடு

**பள்ளியறை வழிபாடு** என்பது இந்து சமயக் கோயில்களில் அர்த்தசாம பூசைக்கு பிறகு நடத்தப்படும் வழிபாடாகும். இல்லறத்தில் இருப்பதைப் போல இந்து சமயத்திலும் கணவன் மனைவிகளாக இறைவன் இறைவி இருப்பதால், அவர்களை ஒன்றாக பள்ளியறையில் சேர்த்து வழிபாடு நடத்தப்படுகிறது.  

## திருவரங்கத்தில்
திருவரங்கம் அரங்கநாதர் கோயிலில் நடைபெறுகின்ற பள்ளியறைப் பூசையானது உற்சவர் சிலைகளைப் பள்ளியறையில் வைத்து நடத்தப்படுகிறது.  

மூலவர் சந்நிதியில் அர்த்தசாம பூசை முடிந்தவுடன், சயனபேரர் எனும் சின்ன பெருமாளை மேளதாளத்துடன் பல்லக்கில் தாயார் சந்நிதிக்குக் கொண்டு வருகின்றனர். தாயார் சந்நிதியின் மங்கள ஆராத்திக்குப் பிறகு உற்சவ தாயாரான கருமாட்சியுடன் சயனபேரரும் வெள்ளி ஊஞ்சல் ஆடுகின்றனர். பூசைக்குப் பின் இருவரையும் பள்ளியறையில் வைக்கின்றார்கள்.  

பள்ளியறை பூசையில் பசும்பால், வெல்லம், குங்குமப்பூ ஆகியவற்றால் செய்யப்பட்ட நிவேதனம் மக்களுக்குக் கொடுக்கப்படுகிறது. இதனைக் குழம்பு பால் என்கின்றனர்.  

மறுநாள் காலை சயனபேரரும், கருமாட்சியும் அம்மன் சந்நிதிக்கு கொண்டு வரப்படுகிறார்கள். கருமாட்சி தாயார் சந்நிதியில் இருக்க, சயனபேரரை மூலவர் சந்நிதிக்குக் கொண்டு செல்கின்றனர். இதன் பிறகே விஸ்வரூப தரிசனம் செய்யப்படுகிறது.  

## ஆதாரங்கள்
# தஞ்சாவூர் பிரதாப வீர அனுமார் கோயில்


**தஞ்சாவூர் பிரதாப வீர அனுமார் கோயில்**, தமிழ்நாடு, தஞ்சை மாவட்டம், தஞ்சாவூரில் மேல வீதியில் அமைந்துள்ளது.  

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். மராட்டிய மன்னர் பிரதாப சிம்மனின் (கி.பி.1739-1763) காலத்தில் தஞ்சாவூர் இருந்தபோது அவரால் இக்கோயில் கட்டப்பட்டது.  

## அமைப்பு
இக்கோயில் முன் மண்டபம், கருவறை, விமானம் ஆகிய அமைப்புகளோடு விளங்குகிறது. முன் மண்டபத்தில் பலிபீடமும், கொடி மரமும் காணப்படுகின்றன. திருச்சுற்றில் பாண்டுரங்கன், ருக்மா பாய் உள்ளனர்.  

## மூலவர்
இக்கோயிலின் மூலவராக பிரதாப வீர அனுமார் உள்ளார்.  

## சிறப்பு
வட மேற்கு மூலையில் அமைந்துள்ளதால் இந்த அனுமாரை மூலை அனுமார் என்றழைக்கப்படுகிறார்.  

## விழாக்கள்
- இராம நவமி
- அனுமன் ஜெயந்தி
# கல்லுக்குழி ஆஞ்சநேயர் கோயில்



**கல்லுக்குழி ஆஞ்சநேயர் கோயில்** என்பது திருச்சிராப்பள்ளி மாவட்டம், கல்லுக்குழி எனும் ஊரில் அமைந்துள்ளது. இக்கோயிலில் யோக ஆஞ்சநேயர், விநாயகர், முருகன், நவகிரகம், சக்கரத்தாழ்வார், பாண்டுரங்கன், நாகர் போன்ற சன்னதிகள் உள்ளன.  

இக்கோயில் 150 வருடங்களுக்கு முன்பு தோன்றியதாகும்.  

## மூலவர்
ஓரடி உயரமுள்ள மூலவர் சிலை. இந்த சிலையின் இடம் பாதம் வடக்கு நோக்கியும், வலது பாதம் கிழக்கு நோக்கியும் உள்ளது. இடது கரத்தில் பாரிஜாத மலரை வைத்திருக்கிறார்.. வலது கரத்தில் அபய ஹஸ்தம் எனும் ஆசி வழங்குதல் நிலையில் உள்ளார்.  

## தலவரலாறு
சுமார் நூறு வருடங்களுக்கு முன்பு தொடருந்தில் வந்த பயணியை பரிசோதர் பரிசோதித்தார். அந்தப் பயணி அதிக எடை கொண்ட ஒரு மூட்டையை வைத்திருந்தார். அதற்கு சரியான கட்டணம் கட்டப்படவில்லையென கூறி அபராதம் விதித்தார். ஆனால் அதற்கு தன்னிடம் பணம் இல்லையென கூறி அதைப் பிறகு வாங்கிக் கொள்கிறேன் என சென்றுவிட்டார். அதன்பின்பு அவர் வரவேயில்லை. சந்தேகம் கொண்டு அந்த மூட்டையைப் பிரித்துப் பார்த்தால் அதில் ஆஞ்சநேயர் சிலை இருந்தது.  
அதனை அங்கு பணியாற்றிய ஊழியர்கள் அருகிலேயே கோயில் கட்டி வழிபட்டனர்,  

## விழாக்கள்
அனுமன் ஜெயந்தி  
இக்கோயிலில் சுதர்சன யாகத்தினை மாதந்தோறும் செய்கின்றனர். லட்சார்ச்சனை நடைபெறும்.  

## ஆதாரங்கள்
# புதுப்பாக்கம் ஆஞ்சநேயர் கோயில்

**புதுப்பாக்கம் வீரஆஞ்சநேயர் கோயில்** என்பது சென்னை புதுப்பாக்கம் எனுமிடத்தில் உள்ளது. இக்கோயில் சுமார் 500 முதல் 1000 வருடங்களுக்கு முந்தியது.  

இக்கோயில் கஜகிரி எனும் குன்றில் அமைந்துள்ளது.  

## தலவரலாறு
நாகாஸ்திரத்தால் வாரன படைகளும், லட்சுமணனும் பாதிக்கப்பட்டார்கள். அவர்களை உயிர்ப்பிக்க ஆஞ்சநேயர் சஞ்சீவி மூலிகையை தேடிச் சென்றார். அங்கு சஞ்சீவி மூலிகையை அறியாமல் தவித்தார். அதனால் சஞ்சீவி மலையை பெயர்த்து தூக்கி வந்தார். அவ்வாறு வருகையில் மாலை நேரமானதால், சந்தியா வந்தனம் செய்ய புதுப்பாக்கம் இடத்தில் வந்தார். இதனால் இத்தலம் சிறப்பு மிக்கதாகும்.  

## திருவிழாக்கள்
- அனுமன் ஜெயந்தி
- ராமநவமி

## தலசிறப்பு
குன்றின் மீது உள்ள ஆஞ்சநேயர் கோயில்  
இக்கோயிலில் 108 படிக்கட்டுகள் உள்ளன.  

## மூலவர்
இக்கோயிலின் மூலவர் ஆறு அடி உயரமானவர், இந்த மூலவர் வடக்கு நோக்கி உள்ளார்.  

## ஆதாரங்கள்
# திருவெளிச்சை ஆஞ்சநேயர் கோயில்

**திருவெளிச்சை ஆஞ்சநேயர் கோயில்** என்பது சென்னை மாவட்டம் திருவெளி்ச்சை எனுமிடத்தில் அமைந்துள்ளதாகும். இந்தக் கோயில் சற்குரு சதாசிவ பிரம்மேந்திரர் எனும் சித்தரால் அடையாளம் காட்டப்பட்டது. பாகவதபுரம் எனும் ஊரில் பிறந்த சித்தர் இவர்.  

இக்கோயிலில் பசுபதீசுவர், சித்தி விநாயகர், சிவசுப்ரமணியர், சுந்தர வரதராஜர், கனக வல்லி, பிரத்தியங்கரா தேவி மற்றும் வள்ளலார் ஆகிய தனிச்சந்நிதிகள் உள்ளன.  

இக்கோயிலில் ராமரும் சீதையும் லட்சுமணருடன் உள்ளனர். அவர்களை வணங்கியவாறு ஆஞ்சநேயர் உள்ளார்.  

## திருவிழாக்கள்
அனுமன் ஜெயந்தி  
புரட்டாசி சனிக்கிழமை  

## ஆதாரங்கள்
# நர-நாராயணன்


**நர-நாராயணன்** (Nara-Narayana) (; nara-nārāyaṇa) இந்து சமயம் கூறும் இரு தேவர்கள் ஆவார். நர-நாராயணர்கள், பூவுலகில் தருமத்தை நிலை நிறுத்த தர்மதேவதை மற்றும் மூர்த்தி என்பவர்களுக்கு இரட்டை மகன்களாக தோன்றினார்கள்.இவர்கள் இருவரும் பகவான் விஷ்ணுவின் அவதாரம் ஆகும்.  

இவர்கள் முக்கிய பணி தவத்தின் பெருமையை உலகிற்கு எடுத்துரைப்பதும் தன் தவத்தின் மூலம் உலகை பரிபாலனம் செய்வதுமே ஆகும்.  

இந்து சமய காவியமான மகாபாரதம், கிருஷ்ணரை நாராயணனாகவும், அருச்சுனனை நரனாகவும் குறிக்கிறது. பாகவத புராணத்தில் நர-நாராயணர்களைப் பற்றி குறிப்பிட்டுள்ளது. இரட்டையர்களான நர-நாராயணர்கள் பத்ரிநாத் கோயிலில் குடிகொண்டுள்ளதாக இந்துக்கள் நம்புகின்றனர்.  

சுவாமிநாராயண் இயக்கத்தினரின் கோயில்களில் நர-நாராயணர்களை மூல தெய்வங்களாக வழிபடும் முறை உள்ளது. மேலும் சுவாமிநாராயணனை நாராயணனின் அவதாரமாக கருதுகின்றனர்.  

மகாபாரத காவியத்தில், அருச்சுனனை நரனாகவும், கிருஷ்ணரை நாராயணனாகவும் குறிக்கப்பட்டுள்ளது.  

மகாபாரதம், அரி வம்சம் மற்றும் புராணங்களின் படி நரன் நாராயணன் திருமாலின் அவதாரமாக கருதப்படுகிறார்கள்.
# தேடினேன் வந்தது



***தேடினேன் வந்தது*** (*Thedinen Vanthathu*) 1997 ஆவது ஆண்டில் ரவி வர்மா இயக்கத்தில் வெளியான ஒரு இந்தியத் தமிழ்த் நகைச்சுவைத் திரைப்படமாகும். இத்திரைப்படத்தில் பிரபு, கவுண்டமணி, மந்த்ரா, அம்ருதா ஆகியோர் முக்கிய வேடங்களில் நடித்திருந்தனர். விஜயலட்சுமி சீனிவாசன், காஞ்சனா சிவராமன் ஆகியோர் இணைந்து தயாரித்த இத்திரைப்படத்திற்கு சிற்பி இசையமைத்திருந்தார். இத்திரைப்படம் அவ்வாண்டின் தீபாவளி திருநாளான 1997 அக்டோபர் 30 அன்று வெளியானது.  

## நடிகர்கள்
- பிரபு
- கவுண்டமணி
- மந்த்ரா
- அம்ருதா
- குள்ளமணி
- வெ. மூர்த்தி
- பாலு ஆனந்த்
- கிரேசி மோகன்
- இடிச்சபுளி செல்வராஜ்
- பிரதாப்

## பாடல்கள்
# தஞ்சாவூர் அய்யங்குளம் விசுவநாதர் கோயில்


**தஞ்சாவூர் அய்யங்குளம் விசுவநாதர் கோயில்**, தமிழ்நாடு, தஞ்சை மாவட்டம், தஞ்சாவூரில் மேல வீதியில் அமைந்துள்ளது.  

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.  

## அமைப்பு
இக்கோயில் முன் மண்டபம், கருவறை, விமானம் ஆகிய அமைப்புகளோடு விளங்குகிறது. கருவறை கோஷ்டத்தில் துர்க்கை, தட்சிணாமூர்த்தி உள்ளனர். திருச்சுற்றில் நவக்கிரக சன்னதி உள்ளது. அருகே பைரவர், சூரியன், சனீஸ்வரர், அனுமார் உள்ளனர்  

## மூலவர்
இக்கோயிலின் மூலவராக விசுவநாதர் உள்ளார். மூலவர் அறையின் வெளிப்புறத்தில் வலப்புறம் விநாயகரும், இடப்புறம் வள்ளி தெய்வானையுடன் கூடிய சுப்பிரமணியரும் உள்ளனர். மூலவர் சன்னதிக்கு அருகே தனியாக விசாலாட்சியம்மன் சன்னதி உள்ளது.
# தஞ்சாவூர் பங்காரு காமாட்சியம்மன் கோயில்


**தஞ்சாவூர் பங்காரு காமாட்சியம்மன் கோயில்**, தமிழ்நாடு, தஞ்சை மாவட்டம், தஞ்சாவூரில் மேல வீதியில் அமைந்துள்ளது.  

## அமைப்பு
இக்கோயில் முன் மண்டபம், கருவறை, விமானம், இராஜகோபுரம் ஆகிய அமைப்புகளோடு விளங்குகிறது.  

## மூலவர்
இக்கோயிலின் மூலவராக பங்காரு காமாட்சியம்ன் உள்ளார். கருவறையின் முன்பே இரு புறமும் துவாரபாலகிகள் உள்ளனர். கருவறையின் வெளிப்புறத்தில் இடப்புறத்தில் காமகோடியம்மன் சன்னதி உள்ளது.  

## குடமுழுக்கு
பிரதாமசிம்மன் ஆட்சிக்காலத்தில் இக்கோயில் கட்டப்பட்டது.
# ஜோதிலட்சுமி


**ஜோதிலட்சுமி** (*Jyothi Lakshmi*, 2 நவம்பர் 1948 – 8 ஆகத்து 2016) தென்னிந்தியத் திரைப்பட நடிகையாவார். 1963ஆம் ஆண்டு வானம்பாடி படத்தில் வரும் 'யாரடி வந்தார் என்னடி சொன்னார்' என்ற பாடலில் நடித்ததின் மூலம் திரைத்துறையில் அறிமுகமானார். பின் பெரிய இடத்துப் பெண் என்கிற திரைப்படத்தின் வழியாக வள்ளி பெயர் கொண்ட கதாபாத்திரத்தில் அறிமுகமான இவர் தமிழ், தெலுங்கு, மலையாளம், கன்னடம், இந்தி ஆகிய மொழிகளில் 300 இக்கும் மேற்பட்ட படங்களில் நடித்து புகழ்பெற்றவர். பெரும்பாலும் இவர் திரைப்படங்களில் பாடலுக்கு மட்டும் நடனமாடுவதில் புகழ்பெற்றவர். இவர் தமிழ்த் திரைப்பட இயக்குநர் டி. ஆர். ராமண்ணாவின் மருமகளாவார். இவரது அத்தை டி. ஆர். ராஜகுமாரி ஆவார். இவரது தங்கை ஜெயமாலினி, இவரது மகள் ஜோதி மீனா ஆகியோர் நடிகைகள் ஆவர். இவர் நடனபயிற்சியாளராகவும் பணியாற்றியுள்ளார். பல காலங்கள் திரையுலகில் இடைவெளி விட்டு நடிக்காமல் இருந்த இவர் சேது படத்தில் **கான கருங்குயிலே** பாட்டுக்கு ஆடி மீண்டும் திரையுலகில் வலம் வந்தார்.  

## மறைவு
68 வயதான ஜோதிலட்சுமி இரத்தப் புற்றுநோயால் பாதிக்கப்பட்டிருந்தார்; சிகிச்சைப் பலனின்றி 2016 ஆகத்து 8 இரவு காலமானார்.  

## நடித்த தமிழ்த் திரைப்படங்கள்
1. *வானம்பாடி* (1963)
1. *பெரிய இடத்துப் பெண்* (1963)
1. *பட்டணத்தில் பூதம்* (1967)
1. *தேடிவந்த மாப்பிள்ளை* (1968)
1. *கலாட்டா கல்யாணம்* (1968)
1. *பூவும் பொட்டும்* (1968)
1. *அடிமைப் பெண்* (1969)
1. *தலைவன்* (1970)
1. *நீரும் நெருப்பும்* (1971)
1. *ரிக்சாக்காரன்* (1971)
1. *யார் ஜம்புலிங்கம்* (1972)
1. *இராகம் தேடும் பல்லவி* (1982)
1. *நாயகன்* (1987)
1. *முத்து* (1995)
1. *தர்ம சக்கரம்* (1997)
1. *பாசமுள்ள பாண்டியரே* (1997)
1. *மறுமலர்ச்சி* (1998)
1. *சேது* (1999)
1. *என்னம்மா கண்ணு* (2000)
1. *மிடில் கிளாஸ் மாதவன்* (2001)
1. *எம். குமரன் சன் ஆஃப் மகாலட்சுமி* (2004)
1. *சண்டை* (2008)
1. *திரிஷா இல்லனா நயன்தாரா* (2015)
# மானவ்ஜீத் சிங் சந்து


**மானவ்ஜீத் சிங் சந்து** (*Manavjit Singh Sandhu*, பஞ்சாபி: ਮਾਨਵਜੀਤ ਸਿਂਘ ਸਂਧੂ, பிறப்பு: நவம்பர் 3, 1976) இந்திய துப்பாக்கி சுடுதல் விளையாட்டு வீரர் ஆவார். 2006 ஆண்டு ராஜீவ் காந்தி கேல் ரத்னா விருதையும், 1998 ஆம் ஆண்டு அர்ஜுனா விருதையும் பெற்றுள்ளார். மூன்று முறை ஒலிம்பிக் போட்டிகளில் பங்கேற்ற வீரரான இவர் 2004 ஏதென்சு ஒலிம்பிக் போட்டி, 2008 பெய்ஜிங் ஒலிம்பிக் போட்டி, 2012 லன்டன் ஒலிம்பிக் போட்டிகளில் இந்தியாவின் பிரதிநிதியாக முன்னிறுத்தப்பட்டார். மானவ்ஜீத் சிங் சந்து துப்பாக்கி சுடுதலில் உலக தர வரிசையில் முதலிடம் பிடித்த வீரரும் ஆவார்.  

## ஆரம்ப காலம்
நவம்பர் 3,1976 ஆம் ஆண்டு பிறந்தவர்.). பஞ்சாபில் உள்ள ரட்ட கீரா எனும் கிராமத்தைச் சேர்ந்தவர். இவரின் தந்தை குர்பிர் சிங். சந்த் சனாவரில் உள்ள லாரன்ஸ் பள்ளியில் தனது பள்ளி படிப்பை நிறைவு செய்துள்ளார்.  

## சாதனைகள்

- 2006 ஆம் ஆண்டு நடைபெற்ற ஐ.எஸ்.எஸ்.எஃப் இன் உலக துப்பாக்கி சுடுதல் போட்டியில் தங்க பதக்கம் வாங்கினார். இதன் மூலம் உலக அளவில் துப்பாக்கி சுடுதலில் சாதனை படைத்த முதல் இந்தியர் ஆனார்.
- 1998, 2002, 2006 ஆகிய மூன்று ஆசிய விளையாட்டுப் போட்டிகளில் நான்கு வெள்ளிப் பதக்கங்களை வென்றுள்ளார்.
- 1998 பொதுநலவாய விளையாட்டுக்களில் தங்கப்பதக்கமும், 2006 பொதுநலவாய விளையாட்டுக்களில் வெண்கலப்பதக்கமும் வென்றுள்ளார்.
- ஆசிய துப்பாக்கி சுடுதல் போட்டிகளில் இவர் ஆறு தங்கப்பதக்கங்களை வென்றுள்ளார்.
- 2008 ஒலிம்பிக்ஸில் பன்னிரண்டாம் இடத்திலும், 2004 ஒலிம்பிக்ஸில் பத்தொன்பதாவது இடத்திலும் போட்டியை நிறைவு செய்துள்ளார்.
- 2010 இல், பொதுநலவாய விளையாட்டுக்களில் தங்கப்பதக்கம் வென்றார். இதனைத் தொடர்ந்து அடுத்த வாரத்திலேயே உலக கோப்பையிலும் தங்கம் வென்றார்.
- 2014, உலக கோப்பையில் தங்கம் வென்றுள்ளார்.
- இவருடைய ஆசியா போட்டிகளில் எடுத்த 124/125 சாதனை இன்னும் எந்த ஆசிய வீரராலும் சமன் செய்யப்படாத சாதனையாகும்.
# மு. ஆனந்தன்


## வகித்த பதவிகள்
### மக்களவை உறுப்பினராக
| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 2009 | விழுப்புரம் | அதிமுக | } |

### சட்டமன்ற உறுப்பினராக
| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1984 | உளுந்தூர்பேட்டை | அதிமுக | 58.54 |
| 1991 | உளுந்தூர்பேட்டை | அதிமுக | 61.06 |

## இதனையும் காண்க
- தமிழ்நாடு சட்டமன்றத் தேர்தல், 1984
- தமிழ்நாடு சட்டமன்றத் தேர்தல், 1991
- தமிழ்நாட்டில் இந்திய நாடாளுமன்றத் தேர்தல், 2009
# கே. சங்கர்


## திரைப்பட விபரம்
இது முழுமையான பட்டியல் அல்ல.  
| ஆண்டு | திரைப்படம் | பங்காற்றியது | மொழி | குறிப்புகள் |
| --- | --- | --- | --- | --- |
| 1954 | *பெண்* | தமிழ் |  |  |
| 1956 | நாக தேவதை | தமிழ் |  |  |
| 1959 | *ஒரே வழி* | தமிழ் |  |  |
| 1959 | *சிவகங்கை சீமை* | தமிழ் |  |  |
| 1960 | *கவலை இல்லாத மனிதன்* | தமிழ் |  |  |
| 1960 | *கைராசி* | தமிழ் |  |  |
| 1962 | *பாத காணிக்கை* | தமிழ் |  |  |
| 1962 | *ஆலயமணி* | தமிழ் |  |  |
| 1962 | *ஆடிப்பெருக்கு* | தமிழ் |  |  |
| 1963 | *ஏழை பங்காளன்* | தமிழ் |  |  |
| 1963 | *பணத்தோட்டம்* | தமிழ் |  |  |
| 1963 | *இது சத்தியம்* | தமிழ் |  |  |
| 1964 | *ஆண்டவன் கட்டளை* | தமிழ் |  |  |
| 1965 | *பஞ்சவர்ணக் கிளி* | தமிழ் |  |  |
| 1965 | *கலங்கரை விளக்கம்* | தமிழ் |  |  |
| 1965 | *அன்புக்கரங்கள்* | தமிழ் |  |  |
| 1966 | *சந்திரோதயம்* | தமிழ் |  |  |
| 1966 | *கௌரி கல்யாணம்* | தமிழ் |  |  |
| 1968 | *குடியிருந்த கோயில்* | தமிழ் |  |  |
| 1968 | *கல்லும் கனியாகும்* | தமிழ் |  |  |
| 1969 | *அடிமைப் பெண்* | தமிழ் |  |  |
| 1975 | *பல்லாண்டு வாழ்க* | தமிழ் |  |  |
| 1976 | *உழைக்கும் கரங்கள்* |  |  |  |
| 1977 | இன்றுபோல் என்றும் வாழ்க |  |  |  |
| 1978 | வருவான் வடிவேலன் |  |  |  |
| 1978 | வயசு பொண்ணு |  |  |  |
| 1978 | குங்குமம் கதை சொல்கிறது |  |  |  |
| 1979 | சுப்ரபாதம் |  |  |  |
| 1979 | நீலக்கடலின் ஓரத்திலே |  |  |  |
| 1980 | மன்மத ராகங்கள் |  |  |  |
| 1981 | தேவி தரிசனம் |  |  |  |
| 1982 | தெய்வத் திருமணங்கள் |  |  |  |
| 1982 | இரட்டை மனிதன் |  |  |  |
| 1982 | தாய் மூகாம்பிகை |  |  |  |
| 1983 | மிருதங்க சக்கரவர்த்தி |  |  |  |
| 1983 | யாமிருக்க பயமே |  |  |  |
| 1984 | சிரஞ்சீவி |  |  |  |
| 1984 | எழுதாத சட்டங்கள் |  |  |  |
| 1985 | நவக்கிரக நாயகி |  |  |  |
| 1985 | ராஜரிஷி |  |  |  |
| 1986 | நம்பினார் கெடுவதில்லை |  |  |  |
| 1986 | ஆயிரம் கண்ணுடையாள் |  |  |  |
| 1987 | வேலுண்டு வினையில்லை |  |  |  |
| 1987 | முப்பெரும் தேவியர் |  |  |  |
| 1988 | தம்பி தங்கக் கம்பி |  |  |  |
| 1989 | மீனாட்சி திருவிளையாடல் |  |  |  |
| 1993 | நல்லதே நடக்கும் |  |  |  |
| 1996 | வெற்றி விநாயகர் |  |  |  |

## மறைவு
தனது மனைவி மற்றும் 6 குழந்தைகளுடன் வசித்து வந்த சங்கர், மாரடைப்பின் காரணமாக 2006 மார்ச்சு 5 அன்று இரவு 7 மணியளவில் தனது 80 ஆவது அகவையில் காலமானார்.
# ஹேலியோடோரஸ் தூண்

, மத்தியப் பிரதேசம், இந்தியா]]  

**ஹேலியோடோரஸ் தூண்** (Heliodorus pillar) மத்திய இந்தியாவில் உள்ள மத்தியப் பிரதேச மாநிலத்தில், விதிஷா நகரத்திற்கு அருகில், சாஞ்சியிலிருந்து ஐந்து மைல் தொலைவில் உள்ளது.  

இத்தூண், இந்து சமயத்திற்கு மதம் மாறியவரும், சுங்கப் பேரரசில், இந்தோ கிரேக்க நாட்டின் தூதுவரும், கிருஷ்ண பக்தருமான **ஹேலியோடோரஸ்** (Heliodorus (votive erector) என்பவரால், கிமு 113-இல் பகவான் கிருஷ்ணருக்காக நிறுவப்பட்டது. கிருஷ்ணர் கோயில் முன் அமைந்த இத்தூணின் உச்சியில் கருடச் சிற்பம் அமைந்துள்ளது.  

## கல்வெட்டுக் குறிப்புகள்
கல்வெட்டு குறித்தான அறிவிப்புப் பலகை]]  

ஹேலியோடோரஸ் தூணில் இரண்டு கல்வெட்டுக் குறிப்புகள் உள்ளது.  

பிராமி எழுத்தில் பிராகிருத மொழியில் உள்ள முதல் கல்வெட்டு, ஹேலியோடோரசின் நிலையையும், அவருக்கும் சுங்கப் பேரரசு மற்றும் இந்தோ கிரேக்க நாட்டிற்கும் இருந்த அரசியல் உறவுகளையும் விளக்குகிறது.  

இரண்டாவது கல்வெட்டில், கருடனை வாகனமாகக் கொண்ட வாசுதேவனின் பக்தரும், தக்சசீலாவின் தியோன் என்பவரின் மகனுமான ஹேலியோடோரசன் பெயர் கொண்ட நான், யவன நாட்டின் சக்கரவர்த்தியான ஆண்டியல்கிதாஸ் என்பவரால், காசி நாட்டு மன்னரவையில் தூதராக நியமிக்கப்பட்டேன் என உள்ளது.